CELEX: 62012CN0614
Language: ro
Date: 2012-12-31 00:00:00
Title: Cauza C-614/12: Cerere de decizie preliminară formulată de Debreceni Munkaügyi Bíróság (Ungaria) la 31 decembrie 2012 — József Dutka/Mezőgazdasági és Vidékfejlesztési Hivatal

20.4.2013   
            
            
               RO
            
            
               Jurnalul Oficial al Uniunii Europene
            
            
               C 114/23
            
         Cerere de decizie preliminară formulată de Debreceni Munkaügyi Bíróság (Ungaria) la 31 decembrie 2012 — József Dutka/Mezőgazdasági és Vidékfejlesztési Hivatal
   (Cauza C-614/12)
   2013/C 114/34
   Limba de procedură: maghiara
   
      Instanță de trimitere
   
   Debreceni Munkaügyi Bíróság
   
      Părțile din procedura principală
   
   
      Reclamant: József Dutka
   
      Pârât: Mezőgazdasági és Vidékfejlesztési Hivatal
   
      Întrebările preliminare
   
   
               1.
            
            
               Ținând seama de articolul 6 TUE și de articolul 30 din Carta drepturilor fundamentale a Uniunii Europene, trebuie să se considere că dreptul Uniunii este pus în aplicare în sensul articolului 51 alineatul (1) din Cartă atunci când dreptul intern prevede încetarea raportului juridic de muncă în mod automat sau printr-o decizie?
            
         
               2.
            
            
               În cazul unui răspuns afirmativ la prima întrebare, articolul 30 din Carta drepturilor fundamentale a Uniunii Europene trebuie interpretat în sensul că interzice concedierea nejustificată sau în sensul că o interzice în măsura în care impune ca motivele concedierii să reiasă cu claritate din documentul prin care se pune capăt raportului juridic de muncă și ca lucrătorul să poată controla veridicitatea și pertinența acestora?
            
         
               3.
            
            
               În cazul unui răspuns afirmativ, o reglementare națională care conferă statului membru posibilitatea de a destitui (concedia) lucrătorul fără motiv exclusiv în cadrul raporturilor juridice în care statul are calitatea de angajator prin intermediul organelor sale administrative este contrară obligației de a justifica concedierile impuse la articolul 30 din Carta drepturilor fundamentale a Uniunii Europene?